**סוגיית חיוב לימוד תורה לנשים (קידושין דף כט ע"ב)**

**פשט והעמקה**

**צחי בלאו**

**הקדמה:**

**ניתן להראות את הסירטון הבא כ2:30 דקות מהסדרה שבאבניקים על לימוד תורה לנשים:**

[**https://www.youtube.com/watch?v=x7nJ-RswSkg&t=2s**](https://www.youtube.com/watch?v=x7nJ-RswSkg&t=2s)

**לאחר מכן ניתן לשאול את התלמידים לדעתם האישית האם נשים צריכות/חייבות ללמוד תורה? (דיון שעלה בישיבת אמי,ת יהודה בעפולה על רקע הפרק הנ"ל בסדרה ששודרה בטלביזיה).**

**לאחר מכן יש לגשת ללימוד פשט הסוגיה ובסוף יובאו דעות של פוסקים שונים בני דורנו.**

**להלן יובאו דפי עבודה שניתן לעבוד עליהם בחברותות באופן עצמאי או לתת אותם כהכנה או כסיכום לשיעור**

**פתיחה:**

**דברים פרק יא**

**יג** וְהָיָה, אִם-שָׁמֹעַ תִּשְׁמְעוּ אֶל-מִצְו‍ֹתַי, אֲשֶׁר אָנֹכִי מְצַוֶּה אֶתְכֶם, הַיּוֹם--לְאַהֲבָה אֶת-יְהוָה אֱלֹהֵיכֶם, וּלְעָבְדוֹ, בְּכָל-לְבַבְכֶם, וּבְכָל-נַפְשְׁכֶם.  **יד** וְנָתַתִּי מְטַר-אַרְצְכֶם בְּעִתּוֹ, יוֹרֶה וּמַלְקוֹשׁ; וְאָסַפְתָּ דְגָנֶךָ, וְתִירֹשְׁךָ וְיִצְהָרֶךָ.  **טו** וְנָתַתִּי עֵשֶׂב בְּשָׂדְךָ, לִבְהֶמְתֶּךָ; וְאָכַלְתָּ, וְשָׂבָעְתָּ.  **טז** הִשָּׁמְרוּ לָכֶם, פֶּן יִפְתֶּה לְבַבְכֶם; וְסַרְתֶּם, וַעֲבַדְתֶּם אֱלֹהִים אֲחֵרִים, וְהִשְׁתַּחֲוִיתֶם, לָהֶם.  **יז** וְחָרָה אַף-יְהוָה בָּכֶם, וְעָצַר אֶת-הַשָּׁמַיִם וְלֹא-יִהְיֶה מָטָר, וְהָאֲדָמָה, לֹא תִתֵּן אֶת-יְבוּלָהּ; וַאֲבַדְתֶּם מְהֵרָה, מֵעַל הָאָרֶץ הַטֹּבָה, אֲשֶׁר יְהוָה, נֹתֵן לָכֶם.  **יח** וְשַׂמְתֶּם אֶת-דְּבָרַי אֵלֶּה, עַל-לְבַבְכֶם וְעַל-נַפְשְׁכֶם; וּקְשַׁרְתֶּם אֹתָם לְאוֹת עַל-יֶדְכֶם, וְהָיוּ לְטוֹטָפֹת בֵּין עֵינֵיכֶם**.****יט ולמדתם אתם את בניכם לדבר בם בשבתך בביתך ובלכתך בדרך ובשכבך ובקומך** .**כ** וּכְתַבְתָּם עַל-מְזוּזוֹת בֵּיתֶךָ, וּבִשְׁעָרֶיךָ.  **כא** לְמַעַן יִרְבּוּ יְמֵיכֶם, וִימֵי בְנֵיכֶם, עַל הָאֲדָמָה, אֲשֶׁר נִשְׁבַּע יְהוָה לַאֲבֹתֵיכֶם לָתֵת לָהֶם--כִּימֵי הַשָּׁמַיִם, עַל-הָאָרֶץ.

**הקדמה ורקע ללימוד פשט הגמרא:**

1. על פי פשט הפסוקים מהו חומר הלימודים שעליו מדובר בפסוק יט?
2. נסח במילים שלך את האמור בפסוק י"ט.
3. בפסוק יט ישנו ציווי, למי הציווי מיועד על פי פשט הפסוקים?
4. את המילה "ולמדתם" ניתן לנקד עם חיריק מתחת לאות ל' או עם שוא-נע מתחת לאות ל'.

נסה לחשוב האם יש משמעויות שונות לשתי צורות הניקוד!

1. את המילה "אתם" ניתן לנקד עם חולם חסר (= אותם) או עם קמץ מתחת לאות א' וכן עם סגול מתחת לאות ת'.

נסה לחשוב האם יש משמעויות שונות לשתי צורות הניקוד!

**חלק א:**

6 הגמרא בדף כט ע"ב במסכת קידושין לומדת מפסוק י"ט את חובת האב ללמד את בנו תורה:

**ללמדו תורה - מנלן?(שהאב חייב ללמד את בנו תורה)**

**דכתיב" ולמדתם אותם את בניכם"**

כיצד חובת האב נלמדת מפסוק יט?

1. האם זהו פשט הפסוקים?
2. עיין שוב בשאלות 4+5, לפי איזו משמעות נקראות המילים "ולמדתם אתם"?
3. האם כתוב בפסוק י"ט מה דינו של ילד שאביו לא לימדו?

**חלק ב:**

10. עיין בקטע הגמרא הבא:

**והיכא דלא אגמריה אבוה**

**מיחייב איהו למיגמר נפשיה דכתיב "ולמדתם"**

מה דינו של ילד שאביו לא לימדו על פי מסקנת הגמרא?

10. מאיזו מילה בפסוק יט מסיקה הגמרא את הדין הנ"ל?

11. עיין שוב בשאלות 4+5, וכתוב לפי איזו משמעות נקראות המילים

"ולמדתם אתם" בשלב זה של הסוגיה? (לפי השורות שמופיעות בשאלה מספר 9).

**חלק ג:**

12. עיין בקטע ה גמרא הבא:

**איהי מנלן דלא מיחייבא (ללמד אחרים)**

**דכתיב ולימדתם ולמדתם**

**כל שמצווה ללמוד מצווה ללמד וכל שאינו מצווה ללמוד אינו מצווה ללמד**

מהי שאלת הגמרא בקטע זה?

13. מהי תשובת הגמרא לשאלה זו? כתוב רק את הדין הסופי ולא את ההוכחה.

14. כיצד למדה הגמרא את תשובתה הנ"ל?

15. עיין שוב בתשובתך לשאלה מספר 4, באיזה מובן של המילה "ולמדתם" משתמשת הגמרא כדי ללמוד את תשובתה (לשאלה 12).

16. מהו העיקרון העולה מלימוד הסוגיה עד כה לגבי השאלה מי מצווה ללמד תורה? כיצד עיקרון זה נלמד מלשון הפסוק?

**חלק ד:**

17. עיין בקטע הגמרא הבא:

**ואיהי מנלן דלא מיחייבה למילף נפשה**

**דכתיב ולימדתם ולמדתם**

**כל שאחרים מצווין ללמדו מצווה ללמד את עצמו וכל שאין אחרים מצווין ללמדו אין מצווה ללמד את עצמו**

מהי שאלת הגמרא בקטע זה?

18 . מהי תשובת הגמרא לשאלה זו? כתוב רק את הדין הסופי ולא את ההוכחה.

19. כיצד למדה הגמרא את תשובתה הנ"ל?

20. עיין שוב בתשובתך לשאלה מספר 4, באיזה מובן של המילה "ולמדתם" משתמשת הגמרא כדי ללמוד את תשובתה (לשאלה 18).

21. מהו העיקרון העולה מלימוד הסוגיה עד כה לגבי השאלה מי מצווה ללמד תורה? כיצד עיקרון זה נלמד מלשון הפסוק?

**חלק ה:**

22. עיין בקטע הגמרא הבא:

**ומנין שאין אחרים מצווין ללמדה**

**דאמר קרא "ולמדתם אותם את בניכם ולא בנותיכם"**

מהי שאלת הגמרא בקטע זה?

23. מהי תשובת הגמרא לשאלה הנ"ל ועל מה היא מסתמכת?

24. עיין שוב בתשובתך לשאלה מספר 4, באיזה מובן של המילים "ולמדתם אתם" משתמשת הגמרא כדי ללמוד את תשובתה?

25. על איזו מילה נוספת מסתמכת הגמרא כדי להוכיח את תשובתה?

**שאלת סיכום ומחשבה:**

26. כאשר אנו פותחים את ספר התורה אנו רואים שאין ניקוד לאותיות, מכאן שניתן לקרוא כל מילה באפשרויות שונות. כיצד משתמשת הסוגיה שלנו בעיקרון זה כדי להסיק תשובות ומסקנות לשאלות שעלו?

**לימוד הסוגיה בהעמקה (מומלץ שהר"מ יתן קצת רקע או גמרא מבוארת – תלוי ברקע וברמת התלמידים):**

1. להלן יוצגו לפניך שלושה מקורות שונים. למד אותם וחשוב האם לפי כל מקור אשה חייבת בלימוד תורה והאם המקור סותר את מה שלמדת בסוגיה שלנו במסכת קידושין:

מקור מספר 1:

משנה מסכת סוטה פרק ג:

אינה מספקת לשתות, עד שפניה מוריקות, ועיניה בולטות, והיא מתמלא גידים; והן אומרין הוציאוה הוציאוה, שלא תטמא את העזרה.

אם יש לה זכות, הייתה תולה לה:  יש זכות תולה לה שנה אחת, יש זכות תולה שתי שנים, יש זכות תולה שלוש שנים.

מכאן אמר בן עזאי, חייב אדם ללמד את בתו תורה, שאם תשתה, תדע שהזכות תולה לה;

רבי אליעזר אומר, המלמד את בתו תורה, מלמדה תפלות.

מקור מספר 2:

גמרא מסכת סנהדרין דף צד עמוד ב:

א"ר יצחק נפחא חובל עול של סנחריב מפני שמנו של חזקיהו שהיה דולק בבתי כנסיות ובבתי מדרשות מה עשה נעץ חרב על פתח בית המדרש ואמר כל מי שאינו עוסק בתורה ידקר בחרב זו בדקו מדן ועד באר שבע ולא מצאו עם הארץ מגבת ועד אנטיפרס ולא מצאו תינוק ותינוקת איש ואשה שלא היו בקיאין בהלכות טומאה וטהרה.

מקור מספר 3:

מסכת חגיגה דף ג עמוד א:

ת"ר מעשה ברבי יוחנן בן ברוקה ורבי אלעזר בן חסמא שהלכו להקביל פני ר' יהושע בפקיעין אמר להם מה חידוש היה בבית המדרש היום אמרו לו תלמידיך אנו ומימיך אנו שותין אמר להם אף על פי כן אי אפשר לבית המדרש בלא חידוש שבת של מי היתה שבת של ר' אלעזר בן עזריה היתה ובמה היתה הגדה היום אמרו לו בפרשת הקהל ומה דרש בה ([דברים לא](http://kodesh.snunit.k12.il/i/t/t0531.htm#12)) הקהל את העם האנשים והנשים והטף אם אנשים באים ללמוד נשים באות לשמוע טף למה באין כדי ליתן שכר למביאיהן אמר להם מרגלית טובה היתה בידכם ובקשתם לאבדה ממני

1. במקורות הבאים ישנם מקורות שונים העוסקים בלימוד תורה לנשים.

ניתן לבחור את כל הקטעים או חלקים מהם.

אח"כ ניתן לחלק את הכתה לקבוצות ולתת מקור לכל קבוצה. משימת הקבוצה היא ללמוד את המקור, לסכם אותו ולהציגו בפני כל הכתה.

השאלות המרכזיות שיש לדון בהן לאור המקורות:

\*האם מותר לנשים בזמנינו ללמוד תורה?

\*האם זה רצוי?

\*האם יש שינוי בדורנו לעומת דורות קודמים?

**הרב מרדכי אליהו זצ"ל:**

**file:///C:/Users/USER/Desktop/שנהל%20תשעח/לימוד%20תורה%20לנשים%20\_%20מרן%20הרב%20מרדכי%20אליהו.html**

**הרב יהודה זולדן מפמ"ר תושב"ע בחמ"ד:**

[**https://daf-yomi.com/DYItemDetails.aspx?itemId=1377**](https://daf-yomi.com/DYItemDetails.aspx?itemId=1377)

**הרב אליעזר מלמד, פניני הלכה:**

[**file:///C:/Users/USER/Desktop/שנהל%20תשעח/טז%20–%20לימוד%20תורה%20לנשים%20\_%20פניני%20הלכה.html**](file:///C:/Users/USER/Desktop/שנהל%20תשעח/טז%20–%20לימוד%20תורה%20לנשים%20_%20פניני%20הלכה.html)

**סקירה של הנושא הרב גבי ברזל:**

[**file:///C:/Users/USER/Desktop/שנהל%20תשעח/לימוד%20תורה%20לנשים%20\_%20גבי%20ברזלי%20\_%20מרכז%20יעקב%20הרצוג.html**](file:///C:/Users/USER/Desktop/שנהל%20תשעח/לימוד%20תורה%20לנשים%20_%20גבי%20ברזלי%20_%20מרכז%20יעקב%20הרצוג.html)